གུས་པའི་བསམ་ཚུལ་ནི།འདིར་འཕན་ཡུལ་རྒྱས་པ་འབུམ་ཞེས་པའི་རྒྱས་པ་ནི་ཤེལ་ཕྱིན་གྱི་འབུམ་སྡེ་གཙོ་བོར་གོ་དགོས་པ་འདུག་སྟེ།འཕན་ཡུལ་རྒྱས་པ་འབུམ་གྱི་སྐབས་སུ་ཤེས་རབ་ཀྱི་ཕར་རོལ་དུ་ཕྱིན་པའི་ཐེག་པ་ཆེན་པོའི་མངོན་རྟོགས་ལམ་གྱི་རིམ་པའི་བོན་སྡེ་རྒྱས་པར་བྱུང་བ་དང་།དེའང་འབུམ་སྡེ་དེ་དག་རྒྱས་པ་ཞེས་པའི་སྒྲ་ཡང་འཇུག་གིན་ཡོད་པ་ནི།རིན་ཆེན་སྒྲོན་མ་འཁོར་བ་དོང་སྤྲུག་གི་མདོ་སྡེ་ཡན་ལག་བརྒྱད་པ་ལས།ནང་རྒྱུད་འཕན་ཡུལ་གཙང་དག་སྒོ།།སྒྲིབ་སྦྱང་ཚོགས་རྫོགས་བོན་དུ་གསུངས།།རྒྱས་པ་འབུམ་གྱི་བོན་སྐོར་དང།།རྒྱས་པ་མཆོད་སྦྱིན་གཉིས་སུ་དབྱེ།།ཞེས་དང་།